Volfgangus Schäuble
Volfgangus Schäuble (natus Friburgi Brisgoviae 18 Septembris 1942) est iurista et vir peritus rerum politicarum Theodiscus factionis CDU.

Iuventus et Munus 
Postquam maturitatem anno 1961 adeptus est, Schäuble Friburgi ac Hamburgi oeconomiae et iurisprudentiae studebat atque 1966 primam, anno 1970 secundam probationem
accepit. Anno 1971 doctor iurisprudentiae promotus est. Annis 1971 - 1978 minister publicus pro fisco Badeniae-Virtembergiae, tum ad annum 1984 iurisconsultus laboravit.

Cursus honorum 
Ab anno 1961 sodalis Unionis iuvenilis erat, anno 1965 etiam CDU accessit. Ab anno 1972 Schäuble legatus Dietae Foederalis Germaniae est. Inter annos 1984 et 1989 Administer Foederalis Officiorum Praecipuorum et praepositus Officii Cancellarii Foederalis erat, tum Administer Foederalis Rerum Internarum ab anno 1989 ad usque 1991, ab anno 1991 ad annum 2000 praeses factionis CDU in Dieta Foederalis Germaniae erat, et 1998 ad annum 2000 praeses totius CDU. Sed propter stipes non legitimos hoc officium relinquere debuit. Anno 2005 in magna coalitione a Cancellaria Angela Merkel iterum Administer Foederalis Internarum Rerum factus est. Anno 2009 post electionem Dietae Foederalis Administer Foederalis Aerarii Publici a cancellaria Angela Merkel nominatus est. Et 2013 in consilio ministrorum tertio Angelae Merkel iterum administer aerarii publici nominatus est. Die 24 Octobris 2017 novus praeses Dietae Foederalis Germaniae electus est. Mense Octobri 2021 Schäuble praesidium Dietae Foederalis Barbarae Bas cessit.

Impetus et debilitas 
12 Octobris 1990 inter contentionem suffragiorum homo vesanus Schäuble sclopetulo necare conatus est. Ab hoc tempore Schäuble debilitatus est.

Notae

Bibliographia 
 Ian Traynor, "Germany's Wolfgang Schäuble at 70 – still at heart of efforts to save eurozone" in The Guardian (20 Septembris 2012)

Nexus externi 

 Pagina personalis 
 Curriculum vitae in pagina Dietae Foederalis 

Alumni Universitatis Friburgensis Brisgaudiae
Alumni Universitatis Hamburgensis
Administri Foederales Officiorum Praecipuorum
Administri Foederales Rerum Internarum
Administri Foederales Aerarii Publici
Legati Dietae Foederalis Germaniae
Praesides CDU
Praemium Caroli Magni